ལྷོ་སྔོ། ནུབ་དམར། བྱང་སེར། སྟེགས་བུ་དམར་པོ། དྲ་བ་དྲ་ཕྱེད་གཞི་ནག་པོ་ལ་མུ་
ཏིག་གི་ཕྲེང་བ་ནོར་བུས་དབུས་ན་མཛེས་པའ། །ནང་ན་ཟྭ་ཕྱེད་རྡོ་རྗེ་ལ་སོགས་པ་དང༌།
མཚམས་ན་དྲིལ་བུ་དང༌། བ་དན་དང༌། རྔ་ཡབ་དང༌། དར་དཔྱངས་དང༌། གོས་ཟུང་ལ་སོགས་
པས་མཛེས་པ། རྩིག་པའི་གྲྭ་དང་སྒོའི་ནང་རྣམས་སུ་ཟླ་ཕྱེད་རྡོ་རྗེས་སྤྲས་པ། ཁོར་ཡུག་རྡོ་
རྗེའི་ས་གཞི་དཀར་པོ་ལ་རྡོ་རྗེ་སེར་པོ། མེ་རིས་དམར་པོ་འོད་ཟེར་འབར་བའི་ཚུལ་བྲིའོ། །དེ་
ནས་ཨོཾ་ཞེས་བརྗོད་ཅིང༌། སྐུའམ་ཕྱག་རྒྱའམ། ས་བོན་ནམ། ཐིག་ལེའམ། བརྡ་ལ་སོགས་པ་
བཞག་པའམ། བྲི་བར་བྱའོ། །དེའི་ཚེ་ཐིག་ཚོན་ལ་འགོམ་དགོས་ན། ཨོྃ་བཛྲ་བེ་ཀ་ཨ་ཀྲ་མ་
ཧཱུཾ། ཞེས་བརྗོད་དེ། ཡིད་ཀྱིས་ཐིག་ཚོན་བཏེག་ལ། འོག་ནས་འཛུལ་བར་བསམ་མོ། །གལ་ཏེ་
དཀྱིལ་འཁོར་ཆེ་བས་ཀ་བ་དང༌། རྩིག་པ་ལ་སོགས་པར་ཐུག་ན། ལས་སྔགས་ཀྱིས་བསངས་
སྦྱངས་ནས་དེ་དག་ཏུ་ཡང་ལྷ་མཚན་བྲི་བར་བྱ་ཞིང༌། སྙིང་པོའི་དཀྱིལ་འཁོར་དུ་ནི་སྐྱོན་དེ་དག་
ནམ་ཡང་མི་འོང་བར་བྱས་ནས་དཀྱིལ་འཁོར་ཡོངས་སུ་རྫོགས་པར་བྲི་བར་བྱའོ། །དེ་ནས་
ཡིད་ཀྱིས་དཀྱིལ་འཁོར་ལ་ལེགས་པར་བརྟགས་ཏེ། རྒྱ་ལ་འགའ་ཞིག་མ་ལེགས་ན་སླར་ཡང་
བཅོས་པར་བྱའོ། །དེ་ནས་རྩ་བའི་དཀྱིལ་འཁོར་ལས་མདུན་ནམ། བྱང་ཤར་དུ་སློབ་མ་དབང་
བསྐུར་བའི་ཁྲུས་སའི་དཀྱིལ་འཁོར་གྲུ་བཞི་པ། སྒོ་གཅིག་པ། རྩིག་པ་སེར་པོ། དབུས་སུ་པད་
མ་འདབ་བརྒྱད་པ་སེར་པོ་འདབ་མ་རྣམས་ལ་རིན་པོ་ཆེས་མཚན་པ་བྲི་བའམ། ཡང་ན་པད་
མ་ཉིད་བྲི་བའམ། བཞག་པར་བྱའོ། །དེ་ནས་དགོང་ཀའི་དུས་སུ་སྔར་ལྟར་ཁྲུས་བྱ་ཞིང༌། ལུས་
ལ་དྲི་བཟང་གིས་བྱུག། རྒྱན་གྱིས་སྤྲས་ཏེ། རྡོ་རྗེ་སེམས་དཔའི་ང་རྒྱལ་དང་ལྡན་པས། དཀྱིལ་
འཁོར་ལ་རྡོ་རྗེའི་ལྟ་བས་བལྟས་ཏེ། རྡོ་རྗེ་སྙིང་ཁར་བཟུང༌། དྲིལ་བུ་འཁྲོལ་ཞིང༌། ཧཱུཾ་བཟླས་ཏེ་
སྐོར་བ་ལན་གསུམ་མམ་བདུན་བྱས་ནས་སྔར་བཤད་པའི་རྡོ་རྗེ་ཤུགས་ཀྱི་འཇུག་པས་དཀྱིལ་
འཁོར་གྱི་ནང་དུ་ཞུགས་ཏེ། སླར་བདག་ཉིད་སྒོ་སྲུང་བཞིར་བསྒོམས་ནས། དོག་ན་དཀྱིལ་
-224-

སྔགས་ལ་འཇུག་པའི་སྒོ་ལས། རྡོ་རྗེ་སྙིང་པོ་རྒྱན་གྱི་ཆོས་སྐོར་བཞུགས། ༤༩༽
འཁོར་གྱི་ནུབ་ཏུ་སོང་ལ། ལག་པ་གཉིས་མཁྲིག་མ་བསྣོལ་ཏེ། རྡོ་རྗེ་ཁུ་ཚུར་བཅིངས་པའི་
མཛུབ་མོ་བསྒྲེངས་ཤིང་བསྣོལ་ནས་སྟེང་དུ་གནམ་གཟེར་འབྱིན་པ་ལྟར་བཏེག་ཅིང༌།
ཨོཾ་
བཛོད་གྷ་ཏྲ་ས་མ་ཡ་པྲ་བེ་ཤ་ཡ་ཧཱུཾ། ཞེས་པས་ཤར་ལ་སོགས་པའི་སྒོ་རྣམས་ཡིད་ཀྱིས་ཕྱེ་བར་
བྱའོ། །དེ་ནས་སྒོ་དབྱེ་བ་ལ་བགེགས་འཇུག་པའི་རྟོག་པ་སྤང་བའི་ཕྱིར་རང་ཉིད་ཧཱུཾ་མཛད་ཀྱི་
ཕྱག་རྒྱ་ཆེན་པོས་གནས་ནས་བགེགས་ཐམས་ཅད་བསྡིགས་ཤིང་བསྐྲད། ནི་སུཾ་བྷ་བཟླས་
པའི་ཕྱོགས་མཚམས་རྣམས་སུ་རྡོ་རྗེ་བཅིང་བར་བྱའོ། །དེ་ནས་དབང་བུམ་ལྔའམ། མེད་ན
སྔར་གྱི་དེ་ཉིད་ལས་བུམ་རྣམས་རས་ཟུང་སེར་པོས་མགུལ་པ་བརྒྱན་ཅིང༌། ཡལ་འདབ་ལོ་
འབྲས་མེ་ཏོག་སེར་པོ་རྒྱས་པ་ཁ་རྒྱན་མེ་ཏོག་སེར་པོའི་ཕྲེང་བ་ཅན། ཚུལ་བཞིན་དུ་བཅས་ཏེ་
བདུག་སྤོས་ཀྱིས་བདུགས་ནས། ༀ་བཛྲ་ཨུ་ད་ཀ་ཧཱུཾ། ཞེས་པ་ལན་བདུན་བཟླས་པས་བྱིན་
གྱིས་བརླབ་པར་བྱའོ། །དེ་ནས་འབྱོར་ན། རྟ་བབས་ལ་སོགས་པའམ། མ་འབྱོར་ན། དྲི་
མཆོག་ལ་སོགས་པ་ཤར་ཕྱོགས་ནས་གཡོན་སྐོར་གྱིས་བཤམ་པར་བྱའོ། །དེ་ནས་དཀྱིལ་
འཁོར་ལས་སྔགས་ཀྱིས་བསང་སྦྱང་ཞིང༌། རྟེན་དང་བརྟེན་པའི་དཀྱིལ་འཁོར་གྱི་བར་བསྐྱེད་པ་
ནས་བཟླས་པའི་བར་སྒྲུབ་ཐབས་ལྟར་བྱས་ལ་མཆོད་རྫ་ས་རྣམས་དེ་ལྟར་བསང་སྦྱང་བྱས་ཏེ།
ཨོཾ་ལས་རིན་པོ་ཆེ་ལས་གྲུབ་པའི་སྣོད་ལ་སོགས་པར། ༀ་ཞུ་བ་ལས་བྱུང་བའི་ལྷ་རྫས་ལས་
གྲུབ་པའི་མཆོད་རྫས་དྭངས་ཤིང་ཐོགས་པ་མེད་པ། བྱང་ཆུབ་སེམས་དཔའ་ཀུན་ཏུ་བཟང་པོའི་
རྣམ་པར་ཐར་པ་ལས་བྱུང་བའི་མཆོད་པའི་སྤྲིན་གྱི་ཕུང་པོ་ལྟར་ཟད་མི་ཤེས་པར་བྱས་ནས་
དཔྲལ་བར་ཐལ་མོ་ཁོང་སྟོང་སྦྱར་ཏེ། སེ་གོལ་བརྡབ་ཅིང་། ༀ་ཨཱ་བུ་ཏ་པཱུ་ཛ་མེ་གྷ་ཨུད་ག་ཏེ་
སྤ་ར་ཎ། ཧི་མཾ་ག་ག་ན་ཁཾ་ཧཱུཾ། ཞེས་ལན་གསུམ་བརྗོད་པས་བྱིན་གྱིས་བརླབས་ཏེ། འཆད་
པར་འགྱུར་བ་ལྟར་མཆོད་ཡོན་སྔོན་དུ་འགྲོ་བའི་ཉེར་སྤྱོད་ལྔས་དཀྱིལ་འཁོར་གྱི་ལྷ་རྣམས་
མཆོད་ལ། དེ་ནས་སྔར་བཤད་པའི་རིགས་ཀྱི་འདུག་སྟངས་ཀྱིས་སྟན་བདེ་བ་ལ་འདུག་སྟེ།
-225

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རང་རྡོ་རྗེ་སེམས་དཔའི་ང་རྒྱལ་གྱིས་སྒོ་བ་བཞི་བསྐུལ་ནས། བཛྲ་ཀ་ལ་ཤ་ཛ༔ཧཱུྃ་བཾ་ཧོཿ༔ཞེས་
པས་ཡེ་ཤེས་ཀྱི་བུམ་པ་ལྷ་དང་བཅས་པ་སྤྱན་དྲངས་ཏེ། བུམ་པ་རྣམས་ལ་དགུག་གཞུག་
བཅིང་མཉེས་བྱས་ནས་ལྷ་སོ་སོའི་ཐུགས་ཀ་ནས་རང་གི་སྔགས་ཀྱི་བདུད་རྩིའི་འོད་ཟེར་
འཛགས་པས་བུམ་པ་གང་བར་བསམ་ཞིང༌། སྔགས་བརྒྱ་རྩ་ལ་སོགས་པ་བཟླས་ཏེ། ཨཉྙཾ་
ལ་སོགས་པས་མཆོད་ལ། ཤར་སྒོ་ནས་བརྩམས་ཏེ། གཡས་སྐོར་གྱིས་རྣམ་རྒྱལ་བུམ་པ་གོ་
སྐབས་ཡངས་ན་དཀྱིལ་འཁོར་གྱི་ནང་གཙོ་བོའི་མདུན་དང་། དོག་ན་རྣམ་རྒྱལ་ཤར་སྒོའི་
གཡས་དང༌། ལས་བུམ་གཡོན་དུ་བཞག་ཅིང༌། བུམ་པ་གཞན་རྣམས་གྲྭ་རེའི་གཡས་གཡོན་དུ་
བཞག་པར་བྱའོ། །དེ་ནས་རྡོ་རྗེ་སློབ་དཔོན་གྱིས་དྲི་བཟང་བྱུག། ཁྲུས་བྱས། ཁ་དྲི་ཞིམ་པོས་
བསྒོས། ལས་དང་མཐུན་པའི་གོས་དང༌། རྒྱན་དང༌། ཁྱད་པར་མེ་ཏོག་གི་ཕྲེང་བས་བརྒྱན་ཏེ།
གཙོ་ལ་མཎྜལ་ཕུལ་ནས། དགའ་ཆེན་ཁྱོད་བདག་སོགས་ཀྱི་གསོལ་བ་གདབ་ཅིང༌། ༀ་སརྦ་
ཏ་ཐཱ་ག་ཏ་ཀཱ་ཡ་ཝཱཀྐ་ཙིཏྟ་པྲ་ཎ་མེ་ན་བཛྲ་བན་དྷཱ་ནཱཾ་ཀ་རོ་མི། ཨོཾ་སརྦ་ཏ་ཐཱ་ག་ཏ་པཱུ་བོ་པཉྪཱ་
ན་ཨཱད་མ་ནཾ་ནིརྱ་ཏ་ཡཱ་མི། སརྦ་ཏ་ཐཱ་ག་ཏ་བཛྲ་སཏྭ་ཨ་དྷི་ཏིཥྛ་སྭ་མཾ། ཨོཾ་སརྦ་ཏ་ཐཱ་ག་ཏ་པཱུ་
ཛ་ཨ་བྷི་ཥེ་ཀ་ཡ་ཨཱ་མ་ནཱཾ་ནིརྱ་ཡཱ་མི། བཛྲ་རཏྣ་ཨ་བྷི་ཥིཉྩ་མཾ། ༀ་སརྦ་ཏ་ཐཱ་ག་ཏ་པཱུ་ཛ་པྲ་
ཝརྟ་ན་ཡ་ཨཱད་མ་ནཱཾ་ནིརྱ་ཏ་ཡཱ་མི། སརྦ་ཏ་ཐ་ག་ཏ་བཛྲ་དྷརྨ་པྲ་ཝརྟ་ཡ་མཾ། ༀ་སརྦ་ཏ་ཐཱ་ག་ཏ་
པཱུ་ཛ་ཨཱད་མ་ནཱཾ་ནིར་ཡཱ་ཏ་ཡཱ་མི། སརྦ་ཏ་ཐཱ་ག་ཏ་བཛྲ་ཀརྨ་ཀུ་རུ་མཾ། ཞེས་པས་ཕྱོགས་བཞི་
ནས་ཕྱག་བཞི་བྱས་ནས་ཕྱོགས་བཅུའི་སངས་རྒྱས་དང་། བྱང་ཆུབ་སེམས་དཔའ་རྣམ་དང༌།
དེ་བཞིན་གཤེགས་པ་དང་། རིན་པོ་ཆེ་དང་། པད་མ་དང་། ལས་ཀྱི་རིགས་སུ་བཞུགས་པ་
ཐམས་ཅད་དང༌། སྙིང་པོ་དང༌། ཕྱག་རྒྱ་དང་། གསང་སྔགས་དང༌། རིག་སྔགས་ཀྱི་ལྷ་ཐམས་
ཅད་བདག་ལ་དགོངས་སུ་གསོལ། བདག་མིང་འདི་ཞེས་བགྱི་བ་ཕྱོགས་བཅུའི་སངས་རྒྱས་
དང་། བྱང་ཆུབ་སེམས་དཔའ་ཐམས་ཅད་ཀྱི་སྤྱན་སྔ་དང་། དེ་བཞིན་གཤེགས་པ་དང༌། རྡོ་རྗེ་
-226-

སྔགས་ལ་འཇུག་པའི་སྒོ་ལས། རྡོ་རྗེ་སྙིང་པོ་རྒྱན་གྱི་ཆོས་སྐོར་བཞུགས། ༤༩༽
དང༌། རིན་པོ་ཆེ་དང༌། པད་མ་དང༌། ལས་ཀྱི་རིགས་སུ་བཞུགས་པ་ཐམས་ཅད་དང༌། སྙིང་པོ་
དང༌། ཕྱག་རྒྱ་དང་། གསང་སྔགས་དང་། རིག་སྔགས་ཀྱི་ལྷ་ཐམས་ཅད་ཀྱི་སྤྱན་སྔར་སྡིག་པ་
ཐམས་ཅད་བླ་ན་མེད་པའི་སོ་སོར་བཤགས་པས་སོ་སོ་བཤགས་པར་བགྱིའོ། །ཕྱོགས་བཅུ་ན་
འདས་པ་དང༌། མ་འོངས་པ་དང༌། ད་ལྟར་བྱུང་བའི་སངས་རྒྱས་དང༌། བྱང་ཆུབ་སེམས་དཔའ་
རྣམས་དང་། རང་སངས་རྒྱས་དང་། འཕགས་པ་ཉན་ཐོས་ཡང་དག་པར་སོང་བ་དང་། ཡང་
དག་པར་ཞུགས་པ་རྣམས་དང༌། སེམས་ཅན་ཐམས་ཅད་ཀྱི་བསོད་ནམས་ཐམས་ཅད་ལ་རྒྱ
ཆེར་རྗེས་སུ་ཡི་རང་བར་བགྱིའོ། །ཕྱོག་བཅུའི་སངས་རྒྱས་བཅོམ་ལྡན་འདས་ཆོས་ཀྱི་འཁོར་
ལོ་བསྐོར་བར་བྱ་བའི་ཕྱིར་བསྐུལ་བར་བྱའོ། །ཕྱོགས་བཅུའི་སངས་རྒྱས་བཅོམ་ལྡན་འདས་
ཡོངས་སུ་མྱ་ངན་ལས་འདའ་བར་བཞེད་པ་གང་ཡིན་པ་དེ་དག་ཐམས་ཅད་ལ་མྱ་ངན་ལས་མི་
འདའ་བར་གསོལ་བར་འཚལ་ལོ། །དེ་ལས་བྱུང་བའི་དགེ་བ་སེམས་ཅན་ཐམས་ཅད་ཐུན་མོང་
དུ་བྱས་ཏེ། དགེ་བའི་རྩ་བ་འདི་དག་ཐམས་ཅད་འཇིག་རྟེན་དང་འཇིག་རྟེན་ལས་འདས་པའི་
རྒུད་པ་ཐམས་ཅད་དང་བྲལ་བར་གྱུར་ཅིག། འཇིག་རྟེན་དང་འཇིག་རྟེན་ལས་འདས་པའི་ཕུན་
སུམ་ཚོགས་པ་ཐམས་ཅད་དང་ཡང་དག་པར་ལྡན་པའི་བདེ་བ་དང་ཡིད་བདེ་བ་དེ་ཉིད་ཀྱིས་
མིའི་མཆོག་སངས་རྒྱས་སུ་ཚེ་འདི་ཉིད་ལ་གྱུར་ཅིག། ཅེས་པ་ལན་གསུམ་གྱིས་རྒྱུན་བཤགས་
བྱས་ཏེ། སངས་རྒྱས་བྱང་ཆུབ་སེམས་དཔའ་རྣམས། །བདག་ལ་དགོངས་པར་མཛད་དུ་
གསོལ། །ཞེས་པ་ལ་སོགས་པ་ལན་གསུམ་གྱིས་རིགས་ལྔའི་སྡོམ་པ་གཟུང་། ས་མ་ཡ་སྟཱཾ་
གྱིས་ཞུགས། བཛྲ་ཨུ་ཏ་ཀ་ཐས་དམ་ལ་བཞག། ཨས་ལུས་ཀུན་གང༌། ༀ་བཛྲ་ཨ་བེ་ཤ་ཨཱས་
བརྟན་པར་བྱས། ས་མ་ཡ་ཧོཿས་མ་ཡ་སྟཱཾ། ས་མ་ཡ་ཧཱུཾ། ཞེས་པས་མེ་ཏོག་དོར། ༀ་པྲ་ཏི་གྲྀཧྣ་
སྭ་མི་མཾ། སཏྭ་མ་ཧཱ་བ་ལ། རྡོ་རྗེ་སེམས་དཔའ་དེང་ཁྱོད་ཀྱིས། །མིག་འབྱེད་པར་ནི་བརྩོན་
པར་མཛད། །ཕྱེ་བས་ཐམས་ཅད་མཐོང་འགྱུར་བའི། །རྡོ་རྗེའི་མིག་ནི་བླ་ན་མེད། །ཧྱ་བཛྲ་པ་
-227-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཤྱེ། ཞེས་པས་དཀྱིལ་འཁོར་བལྟས། ཨོྃ་བཛྲ་ཨ་བྷི་ཥིཉྩ་ཧཱུཾ། ཞེས་པ་རྡོ་རྗེ་བདུད་རྩིའི་ཆུས་
དབང་བསྐུར། ཨོཾ་སརྦ་ཏ་ཐཱ་ག་ཏ་བཛྲཥྞི་ཥ་ཨ་བྷི་ཥིཉྩ། ༀ་བཛྲ་སཏྭ་ཨ་བྷི་ཥིཉྩ། ༀ་བཛྲ་རཏྣ་
ཨ་བྷི་ཥིཉྩ། ཨོྃ་བཛྲ་པདྨ་ཨ་བྷི་ཥིཉྩ། ཨོྃ་བཛྲ་བཛྲ་ཨ་བྷི་ཥིཉྩ། ཞེས་པས་ཅོད་པན་གྱི་དབང་
བསྐུར། སངས་རྒྱས་ཀུན་གྱི་རྡོ་རྗེའི་དབང་། །དེ་རིང་ཁྱོད་ལ་བསྐུར་བར་བྱ། །སངས་རྒྱ་ས་
ཀུན་ཏུ་རབ་སྒྲུབ་ཕྱིར། །རྡོ་རྗེ་འདི་ནི་ཁྱོད་ཀྱིས་ལོང༌། །ཨོཾ་བཛྲ་ཨ་དྷི་པ་ཏི་སཾ། ཨ་བྷི་ཥིཉྩ་མི།
ཏིཥྛ་བཛྲ་ས་མ་ཡ་སྟཱཾ། ཞེས་པས་ཕྱག་རྒྱའི་དབང་བསྐུར། དེ་ནས། ཨོཾ་བཛྲ་སཏྭ་སྟཱཾ། ཨ་བྷི་ཥིཉྩ་
མི། བཛྲ་ན་མཿཨ་བྷི་ཥེ་ཀ་ཏ། ཀྱེ་རྡོ་རྗེ་སྙིང་རྒྱན་ཞེས་བྱ་བའི་དེ་བཞིན་གཤེགས་པའོ། །ཧཱུཾ་
ལས་སྐྱེས་པའི་རྡོ་རྗེ་བྱིན་ནས། འདི་དེ་སངས་རྒྱས་ཐམས་ཅད་ཡིན། །ཕྱག་ན་རྡོ་རྗེའི་ལག་ན་
འདུག། ཁྱོད་ཀྱིས་ཀྱང་ནི་རྟག་ཏུ་བཅང༌། །ཕྱག་ན་རྡོ་རྗེའི་བརྟུལ་ཞུགས་བརྟན། །ཨོཾ་སརྦ་ཏ་
ཐཱ་ག་ཏ་སིད་དྷི་བཛྲ་ས་མ་ཡ་ཏིཥྛ་ཨེ་ཥ་སྟེ། དྷ་ར་ཡ་མི་བཛྲ་སཏྭ་ཧི་ཧི་ཧཱི་ཧཱུཾ། ཞེས་པས་མིང་
དང༌། བརྟུལ་ཞུགས་ཀྱི་དབང་བསྐུར། ཧཱུཾ་ལས་སྐྱེས་པའི་རྡོ་རྗེ་དེ་ཡོངས་སུ་གྱུར་པ་ལས་རྡོ་རྗེ་
སེམས་དཔའ། ཐོག་མཐའ་མེད་པའི་སེམས་དཔའ་ནི། །རྡོ་རྗེ་སེམས་དཔའ་དགའ་བ་ཆེ། །
ཀུན་ཏུ་བཟང་པོ་ཀུན་བདག་ཉིད། །རྡོ་རྗེ་སྙེམས་མའི་བདག་པོའི་བདག། བཅོམ་ལྡན་འདས་
དཔལ་མཆོག་དང་པོའི་སྐྱེས་བུའོ། །ༀ་མ་ཧཱ་བཛྲ་ཧཱུཾ། ཨཱཿལས་སྐྱེས་པའི་དྲིལ་བུ། དེ་ཡོངས་སུ་
གྱུར་པ་ལས་རྡོ་རྗེ་སྙེམས་མ་བཅོམ་ལྡན་འདས་དེ་བཞིན་གཤེགས་པ་སྲིད་པའི་བདག་པོ་དམ་
པ་ཀུན་གྱི་མཆོག་དབང་ཕྱུག་གི་དམ་པ་དེ་ཉིད་ཆོས་ཀྱི་མཆོག་གི་བཀའ་ཡང་དག་པར་སྩོལ་
བར་མཛད་པ་ནི། སྲིད་པ་ངོ་བོ་ཉིད་ཀྱིས་དག། ངོ་བོ་ཉིད་ཀྱིས་སྲིད་བྲལ་བྱས། །རང་བཞིན་
དག་པའི་སེམས་དཔའ་མཆོག། སྲིད་པའི་མཆོག་ནི་མཛད་པ་ཡིན། །དྷརྨཱ་ཨཱཿསྲིད་པའི་བདེ་བ་
ཤིན་ཏུ་ཆུང་། །སྡུག་བསྔལ་ཆེན་པོ་དག་བྱའི་ཕྱིར། །ཤིན་ཏུ་བདེ་བ་དམ་པའི་ཐབས། །དམ་
ཚིག་འདི་ནི་རྟག་ཏུ་སྐྱོངས། །འདོད་པའི་ཡོན་ཏན་ཐམས་ཅད་ནི། །ཅི་འདོད་པར་ནི་བསྟེན་
-228-

སྔགས་ལ་འཇུག་པའི་སྒོ་ལས། རྡོ་རྗེ་སྙིང་པོ་རྒྱན་གྱི་ཆོས་སྐོར་བཞུགས། ༤༩༽
བཞིན་དུ། །རང་གི་ལྷག་པའི་ལྷ་སྦྱོར་བས། །བདག་དང་གཞན་ལ་མཆོད་པར་བྱ། །དེ་བཞིན་
གཤེགས་པ་ཐམས་ཅད་ཀྱི་བླ་ན་མེད་པའི་མཆོག་ཏུ་གསང་བའི་དམ་ཚིག་ཆེན་པོའི་སྦྱོར་བ་ནི།
བཅོམ་ལྡན་འདས་ཀྱི་དམ་ཚིག་གོ། དེ་ཅིའི་ཕྱིར་ཞེ་ན། འདི་ལྟར། དེ་བཞིན་གཤེགས་པ་ཀུན་
གྱིས་ཀྱང༌། །འདའ་བ་རུ་ནི་མི་མཛད་པས། །ཕྱག་རྒྱ་དམ་ཚིག་ཅེས་སུ་གྲགས། །ཡིད་ཀྱི་ལུས་
ནི་བརྟན་ཕྱིར་རོ། །ཞེས་པས་དམ་ཚིག་གསུམ་བཟུང༌། འཇིག་རྟེན་ཀུན་ལ་རྣམ་ཀུན་ཏུ། །ཞེས་
སོགས་ཚིགས་བཅད་ལྔས་རྗེས་གནང་དང༌། འདིར་ནི་ཁྱེད་ལ་ཞེས་སོགས་ཀྱིས་ལུང་བསྟན་
དང༌། ཇི་ལྟར་ངས་ལུང་བསྟན་པ་ལྟར། །སངས་རྒྱས་བྱང་ཆུབ་སེམས་དཔའ་རྣམས། །མགྲིན་
གཅིག་ཏུ་ནི་ལུང་སྟོན་ཏེ། །བྱིན་རླབས་སྔགས་ཀྱི་མཐུ་ཡིན་ནོ།